১৯৭১: গণহত্যা-নির্যাতন আর্কাইভ এবং জাদুঘর

১৯৭১: গণহত্যা-নির্যাতন আর্কাইভ এবং জাদুঘর হলো খুলনায় অবস্থিত বাংলাদেশের স্বাধীনতা যুদ্ধের জাদুঘর ও সংগ্রহশালা। এটি মুনতাসীর মামুন ও গণপ্রজাতন্ত্রী বাংলাদেশ সরকারের যৌথ উদ্যোগে  ১৭ মে, ২০১৪ সালে প্রতিষ্ঠিত হয়। বর্তমানে এর মালিক গণপ্রজাতন্ত্রী বাংলাদেশ সরকারের মুক্তিযুদ্ধ বিষয়ক মন্ত্রণালয়।                    

২০২৪ সালে জুলাই বিপ্লবের পর হাসিনা পরবর্তী বিশৃঙ্খলায় জাদুঘরটি সাময়িক বন্ধ করা হয়। যা এখনো খোলা হয়নি।                    

 ইতিহাস 
বাংলাদেশের মুক্তিযুদ্ধে পাকিস্তানিদের দ্বারা সংগঠিত গণহত্যা সংরক্ষণে ২০১৪ সালের ১৭ মে খুলনা শহরে এই জাদুঘরের যাত্রা শুরু হয়। প্রধানমন্ত্রী শেখ হাসিনা বিষয়টির গুরুত্ব অনুধাবন করে জাদুঘর ট্রাস্টকে নগরীর সাউথ সেন্ট্রাল রোডে একখণ্ড জমি ও একটি বাড়ি উপহার দেন। সেটি সংস্কার করে নিজস্ব ভবনে গণহত্যা জাদুঘরের নবযাত্রা শুরু হয় ২০১৬ সালের ২৬ মার্চ। খুলনায় স্থাপিত এই জাদুঘরটি বাংলাদেশের এবং দক্ষিণ এশিয়ার প্রথম এবং এখন পর্যন্ত একমাত্র গণহত্যা জাদুঘর। বর্তমানে সংস্কৃতি বিষয়ক মন্ত্রণালয়ের একটি প্রকল্পের অধীনে ছয়তলা বিশিষ্ট নতুন জাদুঘর ভবন নির্মিত হচ্ছে। ২০২২ সালের মধ্যে ভবনটির নির্মাণকাজ শেষ হয়। তবে বর্তমানে জাদুঘরের কাজ পরিচালিত হচ্ছে নগরীর সোনাডাঙ্গা আবাসিক এলাকার দ্বিতীয় ফেজের ৬ নম্বর রোডের ৪২৪ নম্বর বাড়িতে। 

২০২৪ সালে জুলাই বিপ্লব পরবর্তী সহিংসতায় এখন পর্যন্ত জাদুঘরটি বন্ধ রাখা হয়। জাদুঘরের বিপরীত পাশের হাসপাতালে বিশৃঙ্খলা হলেও জাদুঘরের প্রধান ফটক ছাড়া কোনো ক্ষতি হয়নি।

 আরো পড়ুন 

 বাংলাদেশের মুক্তিযুদ্ধ
 বাংলাদেশ মুক্তিযুদ্ধ জাদুঘর
 ২০২৪ সালে হাসিনা পরবর্তী সহিংসনতা 
 মুনতাসীর মামুন

 তথ্যসূত্র